Մասնագետներն առաջարկում են ոռոգման նպատակով օգտագործվող Քարահունջի ջրամբարից հոսող ջրի ներհոսքը դեպի սողանքային տեղամաս իրականացնել մեծ տրամագծով ջրանետային խողովակով, ճիշտ կազմակերպել սեզոնային ոռոգման աշխատանքները՝ հողի գերխոնավեցումը կանխելու համար, դադարեցնել Քարահունջ գյուղից կոյուղային եւ այլ կենցաղային ջրերի հոսքը, անձրեւային եւ հալոցքային ջրերի վերահսկման նպատակով սողանքային լանջի վերին մասում կառուցել ցամաքուրդային առու: Ինչ վերաբերում է բազալտային զանգվածին՝ նոր ճեղքերի հայտնաբերման դեպքում անհրաժեշտ է իրականացնել համապատասխան հակափլուզումային միջոցառումներ` ամրակցում, ճեղքերի ցեմենտացում եւ այլն: